Source: http://coupleseurope.eu/hu/austria/topics/2-L%C3%A9tezik-e-t%C3%B6rv%C3%A9nyerej%C5%B1-h%C3%A1zass%C3%A1gi-vagyonjogi-rendszer-%C3%A9s-ha-igen-mit-biztos%C3%ADt
Timestamp: 2020-05-25 21:34:44
Document Index: 1393333

Matched Legal Cases: ['§ 1237', '§ 364', '§ 13', '§ 13', '§ 830', '§ 13', '§ 97', '§ 96']

Létezik-e törvényerejű házassági vagyonjogi rendszer, és ha igen, mit biztosít? - Házaspárok és élettársak Ausztria
A törvény a vagyonelkülönítő házassági vagyonjogi rendszert vélelmezi. Mindkét házastárs megtartja a házasságba általa bevitt tulajdont, és kizárólagos tulajdonosává válik a házasság során megszerzett javaknak (§ 1237 Allgemeines Bürgerliches Gesetzbuch, ABGB). A javakról való rendelkezésre vonatkozó alapelv az, hogy a házastársak semmilyen módon nincsenek korlátozva, és egymás adósságaiért sem kell felelniük.
Nincsenek ilyen feltevések.
Nincsen arra vonatkozó rendelkezés, hogy kötelező lenne vagyoni leltárt készíteni.
Általában a házastársak szabadon rendelkeznek a saját tulajdonuk felett a házasság alatt. Ezt a rendelkezési jogot korlátozhatják bizonyos javak felett, amennyiben elidegenítési és/vagy terhelési tilalomról állapodnak meg a másik házastárs javára (§ 364c ABGB). Az ilyen tilalom földhivatali nyilvántartásba vétele megtámadhatósági alap harmadik felekkel szemben úgy, hogy a továbbiakban az adott ingatlan csak a házastárs hozzájárulásával idegeníthető el.
Amikor a házastársak közösen szereznek tulajdonjogot egy „öröklakáson” a WEG (Wohnungseigentumsgesetz) szerinti értelemben, akkor az öröklakást vagy annak használati jogát a továbbiakban szintén közösen idegeníthetik csak el (§ 13 para 4 WEG). Az öröklakás vagyoni hányadai is csak együttesen korlátozhatók, terhelhetők vagy vonhatók végrehajtás alá. Az egyik házastárs tulajdoni hányadának elidegenítését a másik házastársnak jóvá kell hagynia (§ 13 para 3 WEG). Amennyiben a lakóhely legalább az egyik házastárs sürgős lakhatási szükségleteit elégíti ki, akkor a házasság alatt a másik házastárs nem nyújthat be kérelmet az öröklakás közös tulajdonlásának megszüntetésére a § 830 ABGB szerint (§ 13 para 6 WEG).
Ha csak az egyik házastársnak van rendelkezési joga olyan lakóhely felett, amely a másik házastárs sürgős lakhatási szükségleteit elégíti ki, akkor általában az előbbi nem idegenítheti el az ingatlant a másik házastárs hátrányára (§ 97 ABGB).
Az ún. „hallgatólagos ügynöki megállapodás” keretében az a házastárs, aki a háztartást vezeti és nincsen jövedelme vagy csak kevés jövedelme van köthet olyan a mindennapi életben szükséges jogi tranzakciókat a másik házastárs számára, amelyek a háztartáshoz kapcsolódnak és nem haladnak meg egy bizonyos összeget a házastársak életszínvonalához viszonyítva (§ 96 ABGB). Ebben az esetben csak a képviselt házastárs válik a szerződő féllé.
Általában mindkét házastárs csak a saját maga által önállóan felhalmozott adósságért felel. A 2.5. pont alatt bemutatott hallgatólagos ügynöki megállapodás kivételt jelent ez alól a szabály alól.